Онова, което наричат любов,
сърцето ми е изпитвало само към теб.
Само теб мога да обичам,
само с теб мога да бъда...
Я ми кажи пак кой беше този?
Кой? Този? Пак?
Това е мегазвезда.
Изглежда смотан.
Ти си смотан.
Хюго, когато той дойде в "Лас Колинас",
беше най-голямата звезда в Мексико.
Не можех да повярвам, че аз, беднячето от улиците на Акапулко,
ще говоря с Родолфо.
Никой няма да говори с Родолфо!
Изобщо ли?
Сериозно говоря.
Ще следвате строги правила покрай нашия свръхспециален гост.
Без автографи по сутиени.
Теб гледам, Лупе.
Той губи.
Само аз ще общувам пряко с Родолфо.
Освен ако не ви наредя.
Той идва в комплекса всяка година, за да отдъхне в тишина и уединение.
И точно това ще получи.
Както и разни други неща, ако ме разбираш.
На работа.
Но дори тази забрана не развали настроението ми,
защото най-сетне напредвах с Хулия.
Колко готино, че Родолфо ще идва!
Много се вълнувам. Той е най-голямата звезда в Колумбия.
Като малка бях влюбена в него.
Сега вече...
Не, още съм влюбена в него.
И майка ми обожава Родолфо.
Чуе ли го, сякаш пак става ученичка.
Музиката му й напомня за времето, когато татко я е ухажвал.
Колко мило!
Откакто се застъпих за Хулия на банкета,
бях й станал по-симпатичен,
за разлика от Чад.
Скъпа. - Стига!
Виж ги, изобщо не си подхождат.
Нима си въобразяват, че са влюбени?
Може и да не са, но са заедно.
Също като родителите ми.
Какво ли си казват в момента?
"Толкова съм ти ядосана, че ми идва да те фрасна."
"Не би ударила такова красиво лице, нали?"
Чад не е чак толкова красив. - "Напротив, скъпа.
И то сламенорус. А споменах ли колко съм богат?"
Тази игра не ми харесва.
Но това ми харесва.
Сега е моментът, Максимо. Разкрий й чувствата си.
Може.
Или да й покажа колко добър приятел съм,
като я оставя да ми довери проблемите си с Чад?
Така след време
тя ще осъзнае, че само аз я разбирам.
Да, прав си.
Защо да е лесно?
Наред ли е всичко?
Изглеждаш унила. - Започва да ми писва.
Чад бездруго ме дразни, а и току-що отмени плановете ни за утре.
Щял да води майка си да й правят кичури,
но, сещаш се, покрай нея - и той.
Лично на мен разговорите ми помагат да избистря главата си.
Да поговорим утре в обедната почивка?
Само ти, аз, твоите чувства
и може би шоколадов сладолед.
Чудесно. Обичам сладолед.
Добре, тогава ще взема и за теб.
Пак окъсня от онзи ужасен хотел.
Липсваше на Господ.
И на мен.
Понеже те нямаше, мама не спря да опява кои добри момчета са за мен.
Не пренебрегвай Хелиодоро Перес.
Ще стане хубавец, щом ушите му спрат да растат.
Съжалявам за църквата, бяхме затрупани с работа.
Утре чакаме важен гост.
По-важен ли е от нашия Господ Бог?
Не, разбира се.
Той е просто Родолфо.
Родолфо?
В такъв случай Бог ще разбере.
Родолфо!
Мамо, изчерви ли се? - Не.
Да. Не. Не знам. Май е гореща вълна.
Просто казвам, че е хубавец.
Кой? - Никой.
Ти.
Майчице.
Изведнъж се сгорещих.
Ще изпия чаша вода.
Може ли...
Натресла си Естебан на мама.
Ще ходят на обяд.
Няма по-ужасна двойка.
Има.
Аз и Хелиодоро Перес.
Тогава си рекох: "Вече няма да гледам теленовели".
Не се притеснявай.
Все го казвам, но продължавам.
Момчета!
Привет. - Списание "Еспектакулар".
Кога пристига специалният гост?
Не знаем кога идва Родолфо.
Значи Родолфо ще дойде.
Не! Той няма... - Нищо не казваме.
Лимузината!
Родолфо!
Супер.
Всичките ми сестри ме помолиха за автографи.
Ако успея да го хвана, преди да влезе,
няма да съм нарушил правилата.
Родолфо! Може ли автографи за моите...
Моля ви се, никакви автографи.
Дон Пабло винаги беше на крачка пред всички.
СЛУЖЕБЕН ВХОД
Лимузината беше примамка,
за да може Родолфо да пристигне спокойно.
Благодаря.
Родолфо.
Дон Пабло!
Добре дошъл. - Благодаря.
Чад го нямаше
и се радвах, че ще бъда насаме с Хулия.
Но изведнъж изникна по-голям проблем.
По-богат, по-красив, по-секси и по-прочут проблем.
Виждаш ли видеокамерите?
За вилата на Родолфо са.
Обича да се снима по време на...
дейностите си с жените.
Ако ме разбираш.
Падаш си по модата, а не си била в Милано?
Дори в Мексико Сити не съм била.
Жалко.
Отиди.
Ще се впишеш идеално там.
Защото си разкошна. - Благодаря.
Готови са за масаж. Ще те придружа,
а после ще ти кажа за европейското турне.
Само работа, работа, работа.
Ще дойдеш ли с нас?
Аз? - Да.
Ще ми е приятно да поговорим още.
Да. - Чудесно.
Отблизо си още по-хубава.
Да ви срещна, за мен е сбъдната мечта и аз...
О, не.
Не.
С тези очила приличам на бабичка.
Не е вярно. - Вярно е.
Приличаш на красива жена,
която недовижда.
Идеална съпруга ще си за Хелиодоро Перес.
Децата ви ще са толкова сърдечни, колкото той е ушат.
Момент.
Чакай.
Чакай, чакай.
Здравей, Сара. Донесох ти цвете в саксия.
Нора, по-хубава си дори отколкото в представите ми.
Не че не си хубава в реалността, но когато си те представям...
Тръгваме ли?
Простете.
Може ли да отида на концерт с Габриела?
Не.
Тази Габриела не ти влияе добре.
Видях я с пакет цигари и скейтборд.
Добрите момичета карат колело. Ще си стоиш вкъщи.
Но, мамо...
Казах вече! И Габриела да не прекрачва този праг.
Ясно ли е? - Не се тревожи.
Няма.
Защо не си на концерта?
Трябваше да отидеш без мен. - Нямаше билети.
Но виж.
Нося ти ги.
Благодаря.
И съжалявам, че мама е решила, че са твои. Спаси ме.
Няма проблем.
Сега ще й се издигна в очите.
Тя май си прекарва добре. Чад трябва да внимава.
Как може някой да се мери с изкусителния Родолфо?
И аз съм голям експерт,
но той е върхът.
Дон Пабло, нали забранихте да говорим с Родолфо?
А какво става там? Тя явно му досажда.
Гостът получава всичко, което поиска.
Дано сладоледите не са за клиенти.
Не, за мен са си...
И за вас?
Изхвърли ги, измий се и ела с мен.
Ще ти възложа нещо важно.
Ще стоиш тук, пред вилата на Родолфо.
Никой да не влиза без мое позволение.
Не напускай поста си.
Значи важната задача е да стоя тук?
Да. Трябваше да преразпределя охраната.
Фен се покатерил на дърво заради Родолфо и паднал в комплекса.
Пострадал ли е?
Още не.
Сигурен ли си, че не искаш да си свалиш якето?
Няма нужда. Малко ми е хладно.
Реши ли какво ще поръчаш?
СКАРА - БУРИТО
Всъщност не съм гладна.
Какво мислиш за днешното кино?
Отдавна не съм ходила.
Какво мислиш за популярните отбори?
Майка ми ме сватосва с Хелиодоро Перес.
Представяш ли си?
Ако не друго, поне е добър слушател.
Но сериозно, кой би излязъл с Хелиодоро Перес?
Никой, дори друго момче.
Да ти кажа ли една тайна?
Всъщност купих билети за концерта,
но реших, че ще ми е по-приятно с теб.
Заради дон Пабло,
вместо да си общувам с Хулия,
трябваше да вися далеч от нея.
Здравейте.
Дон Пабло ли те насади тук?
В случай че се появи някой луд фен, да го прогоня надалече.
Родолфо оценява това високо.
Има специални планове.
Не иска никой да го безпокои.
Да не би да говореше за Родолфо и Хулия?
Не, абсурд.
Хюго, признавам си.
Не бях на себе си.
Мислите ми препускаха.
Сърцето ми думкаше.
Можех да мисля само за това, че жената, по която бях луд,
влизаше в леговището на изкусително мегавеличие,
за което се знае, че ръси семето си из целия свят.
Отврат.
Трябваше някак да ги спра.
Но не можех просто да нахълтам.
Мемо, Родолфо иска чисти кърпи, бързо!
Това са мръсни чаршафи!
Все едно.
Не може да ги вземеш.
Моля те, за Родолфо са.
Ето тези.
Напръсках ги с парфюма си, за да усети Родолфо женската ми същност.
Оплела съм му и чорапи.
И му опекох сладки.
И се опитай да му пробуташ демокасетата на племенника ми.
Върви, момче.
Румсървис!
Боже. - Не!
Не снимай!
Дай фотоапарата!
Стой.
Не е възможно.
Може и да се бъркам с един екшън, който гледах по онова време.
Но така го помня.
Дължа ти живота си.
Хайде стига!
Добре де. Работата е там, че го изтървах.
Просто ей така
папаракът се изпари.
Целият свят на Родолфо
щеше да се срине,
и то само заради моята сляпа ревност.
Как е влязъл?
Вината е моя.
Оставих входа неохраняван за няколко минути.
Съжалявам.
Ще ви разбера, ако ме уволните.
Но как... - Родолфо ми каза какво е станало
и звъннах на едни приятели.
Имам много.
Седнете.
Игнасио Порас от списание "Еспектакулар".
Да нямаш връзка с Лорена Порас?
Братовчедка ми е. - Виж ти.
Майка ти Исабел още ли живее на улица "Айенде"?
Откъде знаете?
Слушай, Начо, да видим дали не можем да си помогнем взаимно.
Ти имаш снимки на наш гост,
а аз - запис на влизането ти с взлом,
което може да ти струва три години затвор.
За влизане с взлом не се лежи толкова.
Напротив.
Особено когато началникът на полицията ти е приятел.
Три години.
Какво ще кажеш?
Имаме ли сделка?
Правилен избор.
Предупреждавам те
за пръв и последен път.
Ако пак изложиш на риск наш гост...
ще бъда безкомпромисен.
И така машината за дъвки ми пусна...
Две дъвки.
Вече ми го каза.
Вълнуващо беше.
Представям си.
Ако обичате, ще донесете ли сметката?
Аз ли? - Да.
Не работя тук.
Извинете.
Взех го за сервитьора.
Не се притеснявай. Прилича малко на сервитьора.
Е, по-висок е и почти плешив,
а и сервитьорът ни нямаше мустаци, защото е жена.
Но... - Виж, Естебан, истината е, че...
всичко ми е в мъгла.
Какво? - Недовиждам.
Трябваше да си взема очилата. - Защо ги остави?
Защото...
още не съм свикнала с тях,
струват ми се огромни, срамувам се и...
Не исках да се излагам на първата ми среща от...
от много дълго време.
Нора...
И аз нося очила. Няма защо да се срамуваш.
Всякак изглеждаш добре.
Красива си.
И с очила, и без.
Да ти споделя ли нещо, което много ще ме изложи?
Докато се стягах за срещата ни, се залях с кафе.
Времето напредваше, нямах друга чиста риза
и реших, че ако вдигна ципа на якето,
може да не забележиш.
Такъв глупак съм.
Извинявай.
А аз се питах:
"Боже, вода тече от него, какво става?".
Да, забелязала си.
Вярно, че недовиждам, но не съм сляпа.
Щом вече си признахме... - Боже.
Луда работа.
Чудесно, не съм те изпуснала.
Чакам дон Пабло. - Вземи, преди да е видял.
РОДОЛФО
За майка ти е.
Родолфо ми я даде.
С автограф е.
Страхотно!
Чакай, затова ли отиде във вилата му?
Да. Когато те видях при басейна,
си спомних, че имахме уговорка за днес.
Казах на Родолфо
и той предложи да ми даде касетка в знак на извинение.
Защо се смееш?
А аз нахълтах да те спасявам.
От какво да ме спасяваш?
Видях, че влизаш с него, и просто трябваше да направя нещо.
Не разбирам. Защо реши, че е необходимо?
Просто чух разни слухове за Родолфо.
И помислих... - Решил си,
че ще се възползва от наивното момиче?
За такава ли ме мислиш?
Дама в беда, която не умее да прецени ситуацията?
Оценявам загрижеността ти,
но мога да се грижа сама за себе си, така че...
Естествено, че можеш.
Но вие с Чад се карахте...
Отношенията ми с Чад са си моя работа.
Да, побърква ме,
но е честен и мил.
И знае, че имам право сама да решавам.
Върнах се по-рано.
Исках да те заваря тук.
Как мина денят ти?
Чудесно. До един момент.
А сега?
Как се сети, че съм гладна?
Просто усещам.
Още ли ми се сърдиш? Ясно, не ти е минало.
И с право.
Ела да съобщим на Родолфо добрата новина.
Знаех си, че ще ме избавиш, стари ми приятелю.
Дон Пабло няма грешка. Винаги е една крачка напред.
Вече го знам.
Благодаря.
Разбра ли защо дискретността е толкова важна тук, в комплекса?
Да.
Мислех, че Родолфо е женкар,
а истината е далеч по-скандална.
Нима?
Тук, в "Лас Колинас", не съдим никого.
Вярно, тук стават неща, които биха шокирали някои хора.
От друга страна,
Родолфо и Давид са заедно от близо 20 години.
Това е единственото място извън дома им, където могат да бъдат заедно.
Какво излиза? "Лас Колинас" е греховен, а останалият свят - праведен?
Може би.
А може би нещата са много по-сложни.
Това всъщност е тъжно.
Да.
Не знаех, че в древността е било толкова трудно да си гей.
Каква древност? Беше през 80-те.
Но да, и аз не го осъзнавах.
Тогава дори не говорехме за такива неща.
Погледни.
...без твоята любов.
Макар че светът не знаеше,
Родолфо пееше за истинската си любов в това видео.
Така, както можеше.
Ела в моята любовна нощ,
теб отново да почувствам.
Мислех, че любовта е открита.
И логична за мен, за да е правилна.
Тогава за пръв път осъзнах,
че на любовта не й пука какво смятам аз.
За любовта не е важно как изглежда отстрани.
Как се чувстват самите влюбени -
това е важното.
Естествено, имаше още много да уча за любовта,
за морала,
за всичко.
Но сега поне очите ми започваха да се отварят.
Само с теб.
Превод на субтитрите Боряна Богданова